recursal/SuperWikiNEXT-32B huggingface dataset:
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Mveru Vantipa |
| --- |
| Palydovinė nuotrauka (tarp Mveru ir Tanganikos)Palydovinė nuotrauka (tarp Mveru ir Tanganikos)Palydovinė nuotrauka (tarp Mveru ir Tanganikos) |
| Vieta | Zambijos vėliava Zambija |
| Plotas | ~1500 km² |
| Kilmė | tektoninė |
| Vidutinis gylis | 2 m |
| Didžiausias gylis | 5 m |
| 

Žemėlapis rodantis  vietą.Mveru Vantipa

  |
| **Koordinatės** |  8°42′0″ p. pl. 29°46′0″ r. ilg.﻿ / ﻿8.70000°š. pl. 29.76667°r. ilg.﻿ / 8.70000; 29.76667Koordinatės: 8°42′0″ p. pl. 29°46′0″ r. ilg.﻿ / ﻿8.70000°š. pl. 29.76667°r. ilg.﻿ / 8.70000; 29.76667 |

**Mveru Vantipa** (angl. *Lake Mweru Wantipa, Mweru-wa-Ntipa*) – ežeras šiaurės rytų Zambijoje, Šiaurės provincijoje, įsiterpęs tarp Mveru (40 km į vakarus) ir Tanganikos (25 km į rytus) ežerų. Telkšo Didžiajame riftiniame slėnyje. Ežero dydis priklausomai nuo sezono smarkiai kinta, įprastas ilgis siekia 65 km, plotis 20 km. Mveru Vantipą supa dideli pelkynių, maršų plotai. Kartais Kalungvišio upe susisiekia su Mveru ežeru. Ežero vanduo yra silpnai druskingas, drumstas.

Ežeras ir jį supančios šlapynės paskelbtos Mveru Vantipos nacionaliniu parku. Greta ežero yra Kaputos miestas.
**Irano provincijos**, *ostanai* – stambiausi administraciniai Irano vienetai (pers. استان, Ostān, dgs. استان‌ها , *Ostānhā*), kurių Irane yra 30. Provincijų vyriausybėms vadovauja *ostandarai*, kuriuos paprastai vadina *generalgubernatoriais* (pers. Ostāndār) ir kuriuos skiria Vidaus reikalų ministras.

Istorija
--------

Iki 1950 m. Iranas buvo suskirstytas į 12 provincijų – *Ardalan*, *Azarbaijan*, *Baluchestan*, *Fars*, *Gilan*, *Araq-e Ajam*, *Khorasan*, *Khuzestan*, *Kerman*, *Larestan*, *Lorestan* ir *Mazandaran*. 1950 m. Irane buvo sukurtos 10 provincijų (*Gilan*, *Mazandaran*, *Rytų Azarbaijan*, *Vakarų Azarbaijan*, *Kermanshah*, *Khuzestan*, *Fars*, *Kerman*, *Khorasan*, *Isfahan*) su jose esančiomis gubernijomis.

Nuo 1960 iki 1981 m. gubernijoms palapsniui buvo suteikiamas provincijų statusas. Nuo tada buvo sukurtos ir kelios naujos provincijos. Paskutinis toks atvejis buvo 2004 m. kai Chorasano provincija buvo padalinta į tris naujas provincijas, o nuo Teherano provincijos buvo atskelta *Alborz* provincija.

Šaltiniai
---------

1. ↑  IRNA, Online Edition. „"Paris for further cultural cooperation with Iran"". Suarchyvuotas originalas 2007-10-23. Nuoroda tikrinta 2007-10-21. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)
2. 1 2  Gwillim Law, Statoids website. „"Provinces of Iran"". Nuoroda tikrinta 2006-04-30.
3. ↑  Online edition, Al-Jazeera Satellite Network. „"Iran breaks up largest province"". Nuoroda tikrinta 2006-04-30.

Nuorodos
--------

* Apie Irano provincijas (Anglų kalba)

|  |  |
| --- | --- |
|  **Irano provincijos** |  |
| Ardebilis | Bušehras | Chuzestanas | Čeharmehalis ir Bachtiarija | Elbrusas | Farsas | Gilanas | Golestanas | Hamadanas | Hormozganas | Ilamas | Isfahanas | Jezdas | Kazvinas | Kermanas | Kermanšahas | Kohgilujė ir Bojerahmedas | Kumas | Kurdistanas | Lurestanas | Mazenderanas | Merkezis (Vidurinė) | Pietų Chorasanas | Rezavio Chorasanas | Rytų Azerbaidžanas | Semnanas | Sistanas ir Beludžistanas | Šiaurės Chorasanas | Teheranas | Vakarų Azerbaidžanas | Zendžanas |
| **Podocarpus nubigenus** |
| --- |
| Čilinis podokarpas (*Podocarpus nubigenus*) |
| Mokslinė klasifikacija |
| 

|  |  |
| --- | --- |
| Karalystė: | Augalai  *( Plantae)* |
| Skyrius: | Pušūnai  *( Pinophyta)* |
| Klasė: | Pušainiai  *( Pinopsida)* |
| Šeima: | Podokarpiniai  *( Podocarpaceae)* |
| Gentis: | Podokarpas  *( Podocarpus)* |
| Gentis: | Čilinis podokarpas  *( Podocarpus nubigenus)* |

 |

**Čilinis podokarpas** (*Podocarpus nubigenus*) – podokarpinių (*Podocarpaceae*) šeimos medžių rūšis. Endeminė Valdivijos vidutinių platumų miškuose, augančiuose pietų Čilėje ir Argentinoje.

Tai 20–25, retai iki 35 m aukščio medis. Žievė purpurinė arba tamsiai ruda, popieriška, atplaišiojusi. Spygliai 1,5–3 cm ilgio, kieti, odiški. Laja piramidiška. Kankorėžiai labai pakitę, su 2–4 mėsingais, į uogas panašiais žvynais, su 1, retai 2 sėklomis. Mediena kieta, labai atspari puvimui, pusiau sunki. Dėl augalo retumo mažai naudojama.

Čilinis podokarpas auga drėgnuosiuose Valdivijos miškuose, šlapioje ir pelkėtoje dirvoje.

Čilėje medis dažniausiai vadinamas mapučių kilmės žodžiais  *mañio macho, mañíu macho*, Argentinoje – *mañiú macho, huililahuán*.

* Jauni medeliaiJauni medeliai
* Amžingas medis Čilojės salojeAmžingas medis Čilojės saloje
* ŠakosŠakos

Šaltiniai
---------

1. ↑  Čilinis podokarpas, *Valstybinės lietuvių kalbos komisijos 2008 m. birželio 25 d. protokolinis nutarimas Nr. PN-5 „Dėl rekomendacijos „Dėl medieninių, pluoštinių, dervinių, rauginių ir kitų techninėms reikmėms naudojamų augalų lietuviškų pavadinimų"*
2. ↑  Podocarpus nubigenus Lindl. *Kew Royal Botanic Gardens*
3. ↑  Podocarpus nubigenus Lindl. *treesandshrubsonline.org*
| ***Seselė*** |
| --- |
|  |
|  |
| Pavadinimas | L'Infermiera |
| Kilmės šalis |  Italija |
| Režisierius | Nello Rossati |
| Vaidina | Ursula Andress  Jack Palance  Luciana Paluzzi Lino Toffolo Carla Romanelli |
| Metai | 1975 |
| Žanras | komedija |
| Trukmė | 105 min. |
| Kalba | italų |
| **IMDb įrašas** |

**Seselė** (it. *L'Infermiera* ) – 1975 m. Italijoje sukurta komedija.

Turinys
-------

DĖMESIO: *toliau atskleidžiamos kūrinio detalės*

Pagyvenęs vyno daryklos savininkas Leonidas Botačinas patyrė širdies smūgį svetimaudamas su kita moterimi. Jo artimieji, norintys kuo greičiau paveldėti vyninę ir jau radę jai pirkėją, laukia kuo greitesnės jo mirties. Iš gydytojo sužinojęs, kad antrasis širdies smūgis greičiausiai būtų mirtinas, Leonido žentas Benitas nusamdo savo naująją meilužę Aną, kad ši taptų šio slauge. Benitas tikisi, kad Leonidą sujaudins Anos grožis ir šis patirs taip giminaičių trokštamą širdies smūgį.

Nepaisant Benito lūkesčių, Ana puikiai rūpinasi Leonidu, šis pasveiksta ir galiausiai ją veda. Medaus mėnesio metu Leonidą ištinka širdies smūgis ir šis miršta, visą turtą palikęs Anai.

Pagrindiniai aktoriai
---------------------

*Aktorius – vaidmuo*
* Ursula Andress – Ana
* Jack Palance – Ponas Kičas
* Luciana Paluzzi – Žiuli Skarpa
* Duilio Del Prete – Benitas
* Mario Pisu – Leonidas Botačinas
* Daniele Vargas – Gustavas
* Lino Toffolo – Džovanis
* Carla Romanelli – Toska
* Marina Confalone – Italija

Šaltiniai
---------

1. ↑  {{}
Matematikoje *n* skaičių **harmoninis vidurkis** apibrėžiamas taip:

{\displaystyle H={\frac {n}{{\frac {1}{a\_{1}}}+{\frac {1}{a\_{2}}}+\cdots +{\frac {1}{a\_{n}}}}}\equiv {\frac {n}{\sum \limits \_{i=1}^{n}{\frac {1}{a\_{i}}}}}.}
Pavyzdžiui, skaičių 3 ir 5 harmoninis vidurkis skaičiuojamas taip:

{\displaystyle H={\frac {2}{{\frac {1}{3}}+{\frac {1}{5}}}}={\frac {15}{4}}=3,75}
Harmoninis vidurkis gerai tinka santykių bei proporcijų vidutinei reikšmei įvertinti. Harmoninis vidurkis niekada nebūna didesnis nei už aritmetinį, nei už geometrinį vidurkius.

Dviejų skaičių harmoninis vidurkis
----------------------------------

Skaičiuojant dviejų skaičių harmoninį vidurkį, galima taikyti supaprastintą formulę:

{\displaystyle H={\frac {{2}{a\_{1}}{a\_{2}}}{{a\_{1}}+{a\_{2}}}}.}
Dviejų skaičių aritmetinis vidurkis yra:

{\displaystyle A={\frac {{a\_{1}}+{a\_{2}}}{2}},}
o geometrinis,

{\displaystyle G={\sqrt {{a\_{1}}\cdot {a\_{2}}}},}
Iš šių formulių išplaukia sąryšis tarp šių trijų Pitagoro vidurkių:

{\displaystyle H={\frac {G^{2}}{A}}.}
Arba

{\displaystyle G={\sqrt {{A}{H}}}} , t. y. dviejų skaičių geometrinis vidurkis yra aritmetinio vidurkio ir harmoninio vidurkio geometrinis vidurkis.
Tačiau šis sąryšis nebegalioja didesnio kiekio skaičių vidurkiams.

Šaltiniai
---------

1. ↑  vidurkis(parengė Rimas Norvaiša). Visuotinė lietuvių enciklopedija (tikrinta 2024-02-02).
| ***Karimas*** |
| --- |
|  |
| Pavadinimas | Codice Karim |
| Kilmės šalis |  Italija |
| Režisierius | Federico Alotto |
| Scenaristas (-ai) | Federico Alotto |
| Metai | 2021 |
| Žanras | drama, trileris |
| Trukmė | 90 min. |
| Kalba | italų |
| Biudžetas | 1,2 mln. eurų |
| **IMDb įrašas** |

**Karimas** ({{it|Codico Karim}) – 2021 m. Italijoje sukurtas trileris.

Turinys
-------

DĖMESIO: *toliau atskleidžiamos kūrinio detalės*

Po eilės metų, praleitų kariaujant Sirijoje, specialiųjų pajėgų agentas Karimas grįžta namo, į Italiją. Tačiau čia jis pasirodo ne kaip pareigūnas, o kaip teroristas, kurio tikslas – prasiskverbti į šalyje veikiančią islamistų grupuotę ir padėti ją sunaikinti.

Pagrindiniai aktoriai
---------------------

*Aktorius – vaidmuo*
* Mohamed Zouaoui – Karimas
* Valentina Cervi – Gala
* Stella Egitto – Airisė
* Fabio Fulco – Hasanas

Apdovanojimai
-------------

* Beverly Hills filmų festivalis (nominacija) – geriausias režisierius
* Castelli Romani filmų festivalis – geriausias aktorius (M. Zouaoui)

Šaltiniai
---------

1. ↑
**Neskaičius** (angl. *not a number* arba *NaN*) – informatikoje naudojama speciali konstanta, gaunama kuomet atliekamo veiksmo rezultatas matematiškai neapibrėžtas (pavyzdžiui, 1/0). Ji taip pat gaunama jei rezultatas yra iš esmės apibrėžtas (pavyzdžiui, {\displaystyle {\sqrt[{2}]{-1}}}), tačiau konkretus procesorius šio veiksmo atlikti nesugeba (minėtame pavyzdyje reikalingas kompleksinių skaičių palaikymas). 

Neskaičiai ir veiksmų su jais taisyklės įtrauktos į paplitusį IEEE 754 standartą, su jais gali dirbti Intel \*87 koprocesorius (kuris vėliau tapo \*86 serijos procesorių dalimi). Dėl šių priežasčių neskaičiai galimi daugelyje programavimo kalbų.

Veiksmai su neskaičiais
-----------------------

Pagrindinės veiksmų su neskaičiais taisyklės yra tokios:

* Bet kokio matematinio veiksmo su neskaičiumi rezultatas yra neskaičius (nepriklausomai nuo kitų operandų).
* Neskaičius nėra lygus jokiam skaičiui ar neskaičiui.
* Neskaičius nėra lygus ir sau pačiam. Vienas būdų patikrinti, ar negavome neskaičiaus, yra palyginti turimą reikšmę su pačia savimi (*x==x*).

Kai kurios funkcijos kartais gali grąžinti ir kitokią nei neskaičius reikšmę jei ji nuo parametru esančio neskaičiaus nepriklauso. Tokių atvejų pavyzdžiai gali būti kėlimo laipsniu funkcija *pow* (kuomet 1NaN=1) arba C++ funkcija *hypot* (kuomet {\displaystyle {\sqrt[{2}]{\infty ^{2}+NaN^{2}}}=\infty } ). 

Naujame IEEE 754r standarte numatytos dvi papildomos taisyklės:

* Funkcija *maxnum*(a, b), grąžinanti didesnį iš dviejų savo parametrų, neskaičių laiko mažesniu už bet kurį kitą skaičių.
* Funkcija *minnum*(a, b), grąžinanti mažesnį iš dvieju savo parametrų, neskaičių laiko **didesniu** už bet kurį kitą skaičių.

Kitaip tariant, jei vienas šių funcijų parametras yra neskaičius, o antras – įprastinis skaičius, visuomet grąžinamas įprastinis skaičius. Šios taisyklės patogios programuojant įvairius statistikos algoritmus.

IEEE 754 slankaus kablelio neskaičių saugojimo formatas
-------------------------------------------------------

Slankaus kablelio skaičiai turi normalizuotą trupmeninę ir neneigiamą eksponentinę dalis. Jei eksponentinės dalies visi bitai lygūs vienetui (speciali maksimali galima reikšmė) ir trupmeninė dalis nelygi nuliui, saugoma viso skaičiaus reikšmė laikoma neskaičiumi. Taigi yra ne vienas, bet labai daug (aštuoni milijonai 32 bitų formatui ir 4,5 bilijardo 64 bitų formatui) įvairių galimų neskaičių, kurių kiekvienas atitinka galimą nelygią nuliui trupmeninės dalies reikšmę.

Šaltiniai
---------

1. ↑  NAN in Java. baeldung.com.
2. ↑  IEEE Arithmetic. docs.oracle.com
3. 1 2  20.5.2 Infinity and NaN. libc manual. gnu.org
4. ↑  *pow* funkcijos dokumentacija (C++)
5. ↑  *hypot* funkcijos dokumentacija (C++)
| Jorkšyro terjeras |
| --- |
|  |
|  |
| Standartas: | Nr. 86, FCI III grupė, 4 sekcija (žaisliniai terjerai) |
| Ūgis (ties ketera) |
| Patinas: | 20-23 cm |
| Kalė: | 17-22 cm |
| Svoris |
| Patinas: | iki 3.1 kg |
| Kalė: | iki 3.1 kg |
| Savybės |
| Plaukas: | Ilgas, lygus |
|  |
| Aktyvumas: | Aukštas |
|  |
| Intelektas: | Vidutinis |
|  |
| Temperamentas: | Smalsus, aktyvus |
|  |
| Tinkamumas apsaugai: | Žemas |
|  |
| Tinkamumas tarnybai: | Žemas |
|  |
| Vados dydis: | 2-8 |
|  |
| Ilgaamžiškumas: | 10-15 m. |

Kailio priežiūros procedūros
**Jorkšyro terjeras** – dekoratyvinių šunų veislė, išvesta apie 1800 metus Anglijoje. Tarptautinės kinologų federacijos priskiriama žaislinių terjerų kategorijai.

Išvaizda
--------

Jorkšyro terjerai – viena mažiausia šunų veislių. Pagal TKF standartus svoris turi neviršyti 3,5 kilogramo, minimalus ūgis ir svoris nenustatyti. Šuns kailis ilgas, tolygiai krentantis abiejose pusėse. Standartinė spalva – tamsaus plieno mėlynumo arba sidabro mėlynumo. Kailis ant krūtinės sodrios, ryškios gelsvai rusvos spalvos.

  

Jorkšyro terjeras pasirodė XIX a. pradžioje dabartinio Jorkšyro rajone, veisėjams siekiant išvesti žiurkininką, kurį būtų galima nešiotis kišenėje. Greičiausiai buvo kryžminami juodieji su įrudžiu, Peizlio ir Klaidsdeilio terjerai.
Jorkšyro terjero plaukas kaip žmogaus todėl juos gali laikyti ir alergiją turintys žmonės.

Priežiūra
---------

Jorkšyro terjerai yra dekoratyviniai šunys, todėl kailio išvaizda labai svarbi. Mažo, tvirto šunelio plaukas su melsvu ar auksiniu atspalviu yra labai ilgas, reikalaujantis priežiūros. Jį reikia šukuoti kasdien. Plaukai ant galvos yra surišami kaspinu, kad nekristų į akis. Parodinio šuns plaukai visiškai uždengia kojas. Kadangi ši veislė neturi pokailio, jie labai retai šeriasi.

Šį šunį galima išmokyti tvarkos, tik reikia kasdien ir nuosekliai kartoti komandas, taisykles. Kasdien jorkšyrui reikia aktyviai judėti 30-60 minučių. Jiems patinka vaikščioti, bėgioti risčia, žaisti, žiūrėti televizorių. Tipiškas šios veislės šuo tiesiog trykšta energija. Jorkšyro terjerai yra itin atsidavę šunys. Be to, šiuos šunis gali turėti net ir šunims alergiški žmonės.

Jorkšyrai dažniausiai susiduria su dantų problemomis, nes jų burna smulki, o dantų daug. Jei sukakus 7-8 mėnesių, dar neiškrito pieniniai dantys, reikia kreiptis į veterinarą.

Šaltiniai
---------

1. ↑  „FCI veislių nomenklatūra". Suarchyvuotas originalas 2011-08-23. Nuoroda tikrinta 2009-08-08. `{{cite web}}`: Nežinomas parametras `|dead-url=` ignoruotas (`|url-status=` suggested) (pagalba)


|  |  |
| --- | --- |
|  | **Vikiteka: Jorkšyro terjeras** – vaizdinė ir garsinė medžiaga  |
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

Koordinatės: 16°45′ š. pl. 04°00′ v. ilg.﻿ / ﻿16.750°š. pl. 4.000°r. ilg.﻿ / 16.750; 4.000

| Fagibinė |
| --- |
| Fagbinė (viršuje) ir kiti regiono ežerai (1991 m.)Fagbinė (viršuje) ir kiti regiono ežerai (1991 m.)Fagbinė (viršuje) ir kiti regiono ežerai (1991 m.) |
| Vieta | Malis |
| Plotas | iki 590 km² |
| Kilmė | tektoninė |
| Įteka | Kondi kanalas, Tasakanės kanalas |

**Fagibinė** (pranc. *Lac Figuibine*) – ežeras Malyje, Tombuktu regione, vidinėje Nigerio deltoje, 80 km į vakarus nuo Timbuktu, 75 km į šiaurę nuo Nigerio vagos. Ežeras telkšo įduboje, esančioje Sacharos pietiniame pakraštyje. Jį pasiekia vandenys iš Nigerio upės, čia patenkantys potvynių metu protakų ir ežerų tinklu. Didžiausias Fagbinės plotas siekia 590 km², tačiau sausrų metu ežeras dažnai išdžiūsta visiškai. Piečiau Fagbinės telkšo dar keletas ežerų – Komangas, Telė, Horas, Fati, Takara ir kt.

Iki XX a. vid. ežeras potvynių metu neretai užsipildydavo visiškai, bet po 1970 m. prasidėjusios Sahelio sausros Fagbinė dažnai būna be vandens. Tą didžiąja dalimi nulėmė užtvankų statyba Nigerio baseine, ženkliai sumažinanti potvynio mastus. Buvo pradėti kanalo, jungiančio Nigerį ir ežerą gilinimo darbai, bet dėl ginkluotų konfliktų regione nutraukti. Ežerui pavojų kelia smėlio kopos, užpilančios kanalus.
Kraujo mikroskopiniame preparate matomi trys mieloblastai, viduriniame aiškiai pastebima Auer lazdelė
**Auer lazdelė** – kraujo ląstelėse mikroskopinio tyrimo metu aptinkama adatos arba lazdelės formos struktūra. Ji aptinkama piktybinių kraujo ląstelių – blastų citoplazmoje ir yra svarbus kriterijus nustatant leukemijos diagnozę. Auer lazdelės būdingos mieloblastams, limfatinės kilmės ląstelės jų neturi.

Kraujo tepinėlyje matomas mieloblastas su Auer lazdele
Auer lazdelės būdingos ūminei mielogeninei leukemijai ir kai kurioms mielodisplastinių sindromų formoms. Nors jos taip pavadintos amerikiečių fiziologo John Auer garbei, pirmasis jas 1905 m. aprašė Johns Hopkins ligoninės gydytojas Thomas McCrae. Pats J. Auer savo darbe jas aprašė 1906 m. Tiek McCrae, tiek Auer klaidingai manė, kad ląstelės, kuriose yra šių lazdelių, buvo limfoblastai.

Šaltiniai
---------

1. ↑  Auer, John (1906). „Some hitherto undescribed structures found in the large lymphocytes of a case of acute leukaemia". *American Journal of the Medical Sciences*. **131** (6): 1002–1015. doi:10.1097/00000441-190606000-00008. ISSN 0002-9629.
2. ↑  McCrae, Thomas (1905 m. vasario mėn.). „Acute lymphatic leukaemia with a report of five cases". *British Medical Journal*. **1** (2304): 404–408. doi:10.1136/bmj.1.2304.404. PMC 2319598. PMID 20761949.
3. ↑  Bain, Barbara (2011 m. rugpjūčio mėn.). „Auer rods or McCrae rods?". *American Journal of Hematology*. **86** (8): 689. doi:10.1002/ajh.21978. PMID 21761434.
|  |
| --- |
| Brazavilio zoologijos sodas |
| Šimpanzė Gregoire reabilitacijos centre, 2006 m. 
Šimpanzė Gregoire reabilitacijos centre, 2006 m. |
| Tipas | Zoologijos sodas |
| Įkurtas | 1944 m. |
| Adresas | Brazavilis, Kongo Respublika Kongo Respublika |

**Brazavilio zoologijos sodas** – zoologijos sodas, esantis Vakarų-Centro Afrikoje, Kongo Respublikos sostinėje Brazavilyje. Jis egzistuoja ne vėliau kaip nuo 1944 m. nes tai laikoma priimtiniausia sodo įkūrimo data. 

Kaip ir kituose Afrikos zoologijos soduose, čia būdingos antisanitarinės sąlygos, ir sodas ypač prastai vertinamas gyvūnų teisių gynimo organizacijų. Sodas laiko įvairių rūšių gyvūnus, įskaitant krokodilus, elnius, bongas, lapes ir daugybę primatų, tarp jų ir šimpanzes. Kongo pilietinio karo (1997–1999) metais daugelis zoologijos sodo gyvūnų buvo išvežti į kitus sodus, parkus ar rezervatus visoje Centrinėje Afrikoje.

Šimpanzė Gregoire
-----------------

Zoologijos sode jau nuo 1944 m. gyveno garsi, viena seniausių pasaulio šimpanzių, vardu Gregoire (~1942–2008). Pirmą kartą tai patvirtinta dokumentais 1990 m. kai zoologijos sode apsilankė primatų ekspertė Jane Goodall. Ji įsitikino, kad Gregoire buvo prastai šeriamas, turėjo sunkių odos infekcijų. Po šio susitikimo J. Goodall pasirūpino tinkama Gregoire globa, skyrė specialią dietos programą. 1996 m. su Gregoire kartu dėl kompanijos apgyvendintos dar dvi šimpanzės. Netrukus po to, 1997 m. šalyje kilo pilietinis karas, o dėl zoologijos sodo artumo prie Brazavilio tarptautinio oro uosto gerai buvo girdimi šaudymai ir sprogimai. Žinoma, kad Gregoire po kiekvieno šūvio išsigandęs lįsdavo po lapais. Daug primatų buvo išgabenta į Puent Nuarą, o vėliau į specialų rezervatą *Tchimpounga* vietovėje. Čia naujus namus gavo ir Gregoire, nudvėsęs 66 metų amžiaus 2008 m.

Šaltiniai
---------

1. ↑  Dr. Jane Goodall Institute (*janegoodall.org*)
2. ↑  Viegas, Jennifer (23 December 2008). „Africa's Oldest Chimp, a Conservation Icon, Dies". *Discovery Channel*. Suarchyvuotas originalas 24 December 2008. Nuoroda tikrinta 20 September 2018.

Nuorodos
--------

* Zoolandia - Le Parc Zoologique et Botanique de Brazzaville Archyvuota kopija 2019-06-25 iš Wayback Machine projekto.
| **Eino Nieminen** |
| --- |
|  |
| Gimė | 1891 m. gegužės 23 d.Helsinkis, Rusijos imperija |
| Mirė | 1962 m. gegužės 24 d. (71 metai)Helsinkis, Suomija |
|  |
| Veikla | kalbininkas |
| Pareigos | profesorius |

**Einas Vilhas Kalervas Nieminenas** (suom. *Eino Vilho Kalervo Nieminen*, 1891 m. gegužės 23 d. Helsinkis, Rusijos imperija – 1962 m. gegužės 24 d. Helsinkis, Suomija) – suomių kalbininkas.

Biografija
----------

1910 m. pradėjo studijuoti Helsinkio universitete, 1913–1914 m. studijas tęsė Leipcigo universitete, čia jo dėstytojai buvo garsūs kalbininkai K. Brugmanas ir A. Leskynas. 1915–1917 m. studijavo Petrograde, kur susipažino su K. Būga. 1922 m. suformulavo lietuvių kalboje galiojantį kirčiavimo dėsnį, pavadintą jo vardu – Niemineno dėsniu. 1923 m. tapo mokslų daktaru. 1924 m. dėstė Lenkijoje, taip pat kurį laiką gyveno Lietuvoje, studijavo lietuvių kalbą. Nuo 1928 m. Helsinkio universitete dėstė slavų, lenkų ir baltų filologiją. 1939 m. pradėjo eiti profesoriaus pareigas. Parašė straipsnių apie baltizmus Baltijos finų kalbose. Buvo įsitikinęs, kad Baltijos finų kalbos susidūrė ne su baltų prokalbe, o su jau atitolusia nuo baltų prokalbės atskira baltų kalba. Paskelbė savo mokytojo J. Mikolos archyve rastas P. Kriaučiūno užrašytas lietuvių liaudies dainas, jas išvertė į vokiečių kalbą ir drauge pateikė lietuviškus originalus. Šis darbas buvo publikuotas 1949 m.

Išnašos
-------

1. 1 2 3  A. Sabaliauskas (2018-09-12, red. 2021-11-22). T. Paulauskytė (red.). „Eino Vilho Kalervo Nieminen". VLE. Nuoroda tikrinta 2022-01-17. `{{cite web}}`: Patikrinkite date reikšmes: `|date=` (pagalba)CS1 priežiūra: numeric names: authors list (link)
2. ↑  M. Villanueva Svensson (2021). „Nieminen's law revisited". Baltistica. Nuoroda tikrinta 2022-01-17.

Bibliografija
-------------

* E. Niemineno bibliografija
**Nazalizacija** – fonetikoje vadinamas garso tarimas nuleidžiant minkštąjį gomurį, dėl ko dalis oro išeina ne pro burną, bet pro nosį. Archetipinis nazalinis (nosinis) garsas yra [n].

Tarptautiniame fonetiniame raidyne nazaliniai garsai žymimi tilde, pvz. [ã]. Abėcėlėse užrašomi tilde (ã) arba nosine raide (ą).

Nosinių balsių yra tokiose kalbose kaip prancūzų, bretonų, portugalų, lenkų, taip pat dalyje kalbų už Europos ribų (pvz. tupių-gvaranių kalbos). Tačiau dauguma pasaulio kalbų (tarp jų ir lietuvių) naudoja tik orinius balsius.

Dažniausi nosiniai priebalsiai yra [m], [n] (ir [ŋ]). Šios raidės dar vadinamos nosinėmis pauzėmis, nes po jų tarimo oro tėkmė yra visai sustabdoma. Įvairiose pasaulio kalbose yra didelė nasalinių priebalsių įvairovė, pavyzdžiui, pietų arabų kalbose nasalizuoti pučiamieji priebalsiai [z̃], umbundu kalboje yra nasalinis garsas [ṽ], gvaranių kalboje yra nazaliniai prieblsiai [g̃], [ỹ]. Tik ~2,3 % pasaulio kalbų visai neturi nosinių priebalsių.

Dar yra nosiniai pučiamieji priebalsiai (vadinami narealiniais), kuomet garsas skleidžiamas tik per nosį, nenaudojant burnos. IPA sąraše žymimas tilde ir trema, pvz. [n͋]. Tačiau tokie garsai nenaudojami nei vienoje natūralioje kalboje.

Denazaliniai garsai yra tokie, kurie tariami per nosį dėl patologinių priežasčių (peršalimo, pertvaros pažeidimo) ir vadinami nosiniu balsu. Tačiau lingvistiškai tokie garsai nėra nagrinėjami.

Išnašos
-------

1. 1 2  M. Glass (2022-01-29). „What Is Nasalization?". anguagehumanities.org. Nuoroda tikrinta 2022-02-03.
2. ↑  „Français interactif". Nuoroda tikrinta 2022-02-03.
3. ↑  „Ogonek". Diacritics. Nuoroda tikrinta 2022-02-03.
4. ↑  R. Kliukienė, redaktorė T. Paulauskytė (2009-12-02, red. 2019-05-18). „Nazalizacija". Nuoroda tikrinta 2022-02-03. `{{cite web}}`: Patikrinkite date reikšmes: `|date=` (pagalba)
5. ↑  E. Kaiser (2008). „Nasal spreading in Paraguayan Guarani: Introducing long-distance continuous spreading" (PDF). AMERINDIA Nr. 32. Suarchyvuotas originalas (PDF) 2022-02-03. Nuoroda tikrinta 2022-02-03. `{{cite web}}`: Cite has empty unknown parameter: `|4=` (pagalba)
| Atsinaujinanti energija |
| --- |
| Šis straipsnis yra serijos**Atsinaujinanti energija** dalis

---

 |
| Vėjo energija · Saulės energijaBiodegalai · BiokurasBangų energija · Potvynių energijaHidroenergijaGeoterminė energija |
| Ž • A • R |

**Jūros bangų energija** – atsinaujinančiosios energijos tipas, kuomet energija išgaunama iš vandens bangavimo. Daugiausiai vystoma Portugalijoje, Jungtinėje Karalystėje, JAV ir Australijoje.

Istorija
--------

1799 m. Paryžiuje užpatentuotas pirmasis projektas, gaminantis energiją iš vandenyno bangavimo. 1910 m. Prancūzijoje sukonstruotas įrenginys, apšvietęs kūrėjo namus. Nuo 1855 m. iki 1973 m. vien Jungtinėje Karalystėje buvo užregistruota apie 340 patentų susijusių su bangų energija.

Šiuolaikinių bangų energijos technologijų pionierius yra japonų išradėjas Yoshio Masuda. XX a. 5-ajame ir 6-ajame dešimtmečiuose Y. Masuda išbandė daug bangų energijos technologijų jūrose.

1973 m. kilus naftos krizei, vėl buvo susidomėta atsinaujinančiaisiais energijos šaltiniais. Šiuo laikotarpiu prie technologijos vystymosi daug prisidėjo Jungtinės Karalystės, JAV ir Norvegijos universitetai. XX a. paskutiniame dešimtyje ir XXI a. pirmaisiais dešimtmečiais suaktyvėjo naujų jūros bangų energijos jėgainių technologijų kūrimas JAV, Jungtinėje Karalystėje, Beneliukse, Šiaurės Europoje, Australijoje, Izraelyje, Airijoje.

Jūros bangų energijos jėgainė Portugalijos vandenyse

Veikimo principas
-----------------

Jūros bangų energijos jėgainių plūdurai plūduriuoja vandens paviršiuje prieš bangų judėjimo kryptį. Kad bangos neišplukdytų plūduro į krantą ar nepakeistų jo padėties, plūduras lynais ir inkarais tvirtinamas prie dugno. Plūdurai sujungti su energijos konvertavimo moduliais. Bangų sūpavimas judina energijos konvertavimo modulius aukštyn, žemyn ir į šonus. Šie judesiai priverčia modulyje esančius hidraulinius taranus pumpuoti aukšto slėgio energiją. Ji kaupiama hidrauliniuose akumuliatoriuose, kurie tiekia tolygią srovę elektros generatoriaus varikliui. Visų trijų modulių pagaminta elektra per atskirą kabelį, prijungtą prie plūduro galo, teka jūros dugnu į tarpinę povandeninę stotį, o iš jos – į krante įrengtą elektros transformatorinę.

Šaltiniai
---------

1. ↑  Clément; et al. (2002). „Wave energy in Europe: current status and perspectives". *Renewable and Sustainable Energy Reviews*. **6** (5): 405–431. doi:10.1016/S1364-0321(02)00009-6. `{{cite journal}}`: Explicit use of et al. in: `|author=` (pagalba)
2. ↑  „The Development of Wave Power" (PDF). Suarchyvuotas originalas (PDF) 2011-07-27. Nuoroda tikrinta 2012-12-11.
3. ↑  „Wave Energy Research and Development at JAMSTEC". Suarchyvuotas originalas 2008-07-01. Nuoroda tikrinta 2012-12-11.
KNM ER 3883
**KNM ER 3883** – pirmykščio žmogaus kaukolė, priskiriama *Homo erectus* arba *Homo ergaster* rūšiai. Kaukolę 1976 m. Koobi Foroje, į rytus nuo Turkanos ežero (Kenija), aptiko Richard Leakey.

Didžioji dalis veido neišliko, geriausiai išsilaikiusi smegeninė kaukolės dalis. Kaip paskaičiavo tyrinėtojai, šios fosilijos amžius siekia 1,6 mln. metų. Veikiausiai kaukolė priklausė vyriškosios lyties individui.

KNM ER 3883 kiek didesnė už KNM ER 3733 kaukolę, jai būdingi stambesni bruožai. Kaukolės tūris – 804 cm³. Smegeninė yra ištęsta ir žema, būdingas susiaurėjimas už akiduobių. Veidas ganėtinai didelis, o skruostikauliai stambūs. Nors kaukolė labai panaši į KNM ER 3733, skirtingai nuo pastarosios, antakinis lankas, sprando sritis, smilkinkaulio speninės ataugos ir pamatas truputį storesni.

Išnašos
-------

1. 1 2  „Homo ergaster: KNM-ER 3883". eFossils. Suarchyvuotas originalas 2018-01-07. Nuoroda tikrinta 2021-04-08.
2. 1 2  „KNM-ER 3883". humanorigins.si.edu. Nuoroda tikrinta 2021-04-08.
3. ↑  Walter Carl Hartwig (2002-04-11). *The Primate Fossil Record*. Cambridge University Press. pp. 423–424. ISBN 978-0-521-66315-1. Nuoroda tikrinta 2021-04-08.
4. ↑  Bermúdez, J.M. (2009). El Chico de la Gran Dolina (1ª edición). Barcelona: Crítica, p. 199. ISBN 978-84-7423-927-0.
5. ↑  Jeffrey K. McKee, Frank E. Poirier, W Scott Mcgraw. Understanding Human Evolution. Routledge, 2015, p. 220.
Kaija Saariaho
**Kaija Anneli Saariaho** (mergautinė pavardė *Laakkonen*, 1952 m. spalio 14 d. Helsinkyje, Suomijoje – 2023 m. birželio 2 d. Paryžiuje, Prancūzijoje) – suomių kompozitorė.

Gyvenimas ir kūryba
-------------------

Kaija Saariaho studijavo kompoziciją, smuiką ir fortepijoną Helsinkyje, Sibelijaus akademijoje, kompoziciją Freiburge (pas Brian Ferneyhough ir Klaus Huber), stažavo IRCAM institute Paryžiuje, kur ir gyveno nuo 1982 metų.

Spektrinės muzikos kompozitorių Gerard Grisey ir Tristan Murail kūryba nurodoma kaip viena iš svarbiausių Kaijos Saariaho kūrybinių įtakų. 9-ajame ir 10-ajame XX a. dešimtmečiuose jos muzikoje dominavo susitelkimas į tembro aspektus, naudojant ir gyvąją elektroniką. Saariaho kūrybą veikė postserializmo estetika, nors pati kompozitorė nebuvo linkusi laikytis griežtų apribojimų.

Kaija Saariaho buvo gavusi užsakymų iš Linkolno centro Kronos kvartetui ir iš IRCAM Ensemble Intercontemporain. Be kamerinės muzikos, kompozitorė sukūrė tris sulaukusias pripažinimo operas. Jų libretistas – Amin Maalouf. Opera „L’amour de loin" (2000) sukurta Zalcburgo festivalio, o opera „Oltra mar" – Niujorko filharmonijos orkestro užsakymu.

1989 m. Kaija Saariaho pelnė „Prix Ars Electronica" apdovanojimą, 2000 m. – Šiaurės Tarybos muzikos apdovanojimą. 2008 m. leidybinė kompanija „Musical America" paskelbė ją metų muzike (*Musician of the Year*). 2010 m. kompozitorės kūrybai buvo dedikuota dalis Rheingau muzikos festivalio programos. 2013 m. Kaija Saariaho gavo prestižinį švedų muzikos apdovanojimą „Polar Music Price". 2011 m. kompozitorės operos „L’amour de loin" įrašas pelnė „Grammy" apdovanojimą.

Svarbiausi kūriniai
-------------------

* *Verblendungen* (1984; orkestrui ir elektronikai)
* *Io* (1987; dideliam ansambliui ir elektronikai)
* *Nymphéa* (1987; styginių kvartetui ir elektronikai)
* *Du cristal…* (1989; orkestrui ir gyvajai elektronikai)
* *Graal théâtre* (1994; smuikui ir orkestrui)
* *L’amour de loin* (2000; opera)
* *Orion* (2002; orkestrui)
* *Adriana Mater* (2005; opera)
* *La Passion de Simone* (2006; oratorija/opera)
* *Notes on Light* (2007; koncertas violončelei)
* *Émilie* (2010; opera)
* *D’Om le Vrai Sens* (2010; koncertas klarnetui)
* *Maan varjot* ("Žemės šešėliai") (2013; vargonams ir orkestrui)
* *Circle Map* (2013; orkestrui)

Rekomenduojami įrašai
---------------------

* *Graal Théâtre* – Gidon Kremer; BBC Symphony Orchestra; Esa-Pekka Salonen – Sony SK60817
* *L’Amour de loin* – Gerald Finley; Dawn Upshaw; Finnish National Opera; Esa-Pekka Salonen – Deutsche Grammophon DVD 00440 073 40264
* *Nymphéa* – Cikada String Quartet – ECM New Series 472 4222

Šaltiniai
---------

1. ↑  Lebrecht, Norman (2023-06-02). „GREAT SADNESS: KAIJA SAARIAHO HAS DIED". *SLIPPED DISC* (anglų). Nuoroda tikrinta 2023-06-03.
2. ↑
3. ↑  Howard Posner. „Du cristal". Los Angeles Phillharmonic. Suarchyvuotas originalas 2014-04-08. Nuoroda tikrinta 2014-04-06.
4. ↑  „Suomalaissäveltäjälle Grammy-palkinto". *Iltalehti* (suomių). iltalehti.fi. 14 February 2011. Nuoroda tikrinta 14 February 2011.

Nuorodos
--------

* Kompozitorės puslapis
| **Leonardas Fibonačisit. *Leonardo Fibonacci*** |
| --- |
|  |
| Gimė | 1170 m.Piza |
| Mirė | 1250 m. (~80 metų)Piza |
|  |
| Veikla | italų matematikas |
|  |
|  **Vikiteka** | Fibonacci |

**Leonardas Pizietis-Fibonačis** (daugiau žinomas kaip **Fibonačis**, it. *Leonardo da Pisa, Fibonacci*, apie 1170 m. Piza – apie 1250 m. ten pat) – italų matematikas.

Biografija
----------

Parašė knygų, kuriose Europos matematikus pirmą kartą supažindino su arabų matematikų darbais. Pirmoji – „Abako knyga" (*Liber Abaci* 1202 m.). Joje išdėstyta aritmetika – sudarė rekurenčiosios sekos atvejį; (Fibonačio skaičių seka) ir algebra – aprašyti kai kurių kvadratinių lygčių teigiamųjų šaknų ieškojimo būdai. Knygoje „Praktinė geometrija" (*Practica Geometriae* 1220 m.) pirmą kartą algebra pritaikyta kai kuriems praktinės geometrijos uždaviniams spręsti.

Tiksli mirties data nežinoma. Manoma, kad tai galėjo būti tarp 1240 ir 1250 metų.

Šaltiniai
---------

1. ↑  Leonardo Pisano. Visuotinė lietuvių enciklopedija (tikrinta 2024-02-05).
2. ↑  *Leonardas Fibonačis*. Visuotinė lietuvių enciklopedija, T. XIII (Leo-Magazyn). – Vilnius: Mokslo ir enciklopedijų leidybos institutas, 2008. 9 psl.
Kaimo turizmo sodyba Lietuvoje
**Kaimo turizmas** – viena iš turizmo rūšių, siūlanti poilsį užmiestyje, kaime. Turistai traukiami gamtos švara ir ramybe, galimybe pažinti regiono tradicinę buitį, kultūrą. Ryškus kaimo turizmo porūšis yra agrarinis turizmas, kurio metu turistas ne tik gyvena kaimo sodyboje, bet ir užsiima ūkine veikla joje. Dažnai kaimo turizmas gali būti ir ekoturizmo rūšis.

Kaimo turizmas yra svarbi ūkio šaka kaimuose, kadangi dėl mechanizacijos juose sumažėjęs darbo jėgos poreikis, todėl šis verslas suteikia galimybę gyventi ir dirbti kaime nevystantiems žemės ūkio. Be to, kaimo turizmas skatina puoselėti etnokultūrines tradicijas, aplinką.

Tyrimo duomenimis, 2015 m. apgyvendinimo paslaugas Lietuvoje teikė 655 kaimo turizmo sodybos. Kaimo turizmo sodybose apsilankė 303,3 tūkst. poilsiautojų, iš jų 27,8 tūkst. buvo užsieniečiai. Kaimo turizmo sodybose daugiausia poilsiavo Lietuvos gyventojai. Populiariausios buvo prie ežerų įsikūrusios sodybos.

Išnašos
-------

1. ↑  „Turizmo statistikos leidiniai". *www.tourism.lt*. Suarchyvuotas originalas 2017-06-23. Nuoroda tikrinta 2017-06-15.

Nuorodos
--------

* Lietuvos kaimo turizmo asociacija – Lietuvos kaimo turizmo sodybos, lankytinos vietos, amatininkai
**Pneumokokų vakcina** – tai skiepas, skirtas apsisaugoti nuo streptokokų padermės bakterijos *Streptococcus pneumoniae*. Pasiskiepijus galima išvengti tam tikrų plaučių uždegimo, meningito ir sepsio atvejų. Rinkoje yra dviejų tipų pneumokokų vakcinos: konjuguotos ir polisacharidinės pneumokokų vakcinos. Šios vakcinos leidžiamos į raumenis arba po oda.

Rekomendacijos
--------------

Pasaulio sveikatos organizacija rekomenduoja konjuguotąją vakciną įtraukti į vaikų profilaktinių skiepų kalendorių. Tai taikoma ir asmenims, užsikrėtusiems ŽIV arba sergantiems AIDS. Rekomenduojama skiepyti trimis arba keturiomis dozėmis; tokio skiepijimo veiksmingumas sunkiai ligai išvengti siekia 71–93 % procentus. Polisacharidinės vakcinos veiksmingos sveikiems suaugusiesiems, tačiau neveiksmingos jaunesniems kaip dvejų metų arba silpną imuninę funkciją turintiems vaikams.

Saugumas
--------

Vakcinos iš esmės saugios. Skiepijant konjuguotąja vakcina maždaug 10 % kūdikių parausta injekcijos vieta arba sutrinka jų miegas. Paskiepytieji taip pat gali karščiuoti. Sunkių alerginių reakcijų pasitaiko labai retai.

Istorija, visuomenė ir kultūra
------------------------------

Pirmoji pneumokokų vakcina į rinką pateikta 20-ojo amžiaus devintajame dešimtmetyje. Ši vakcina taip pat įtraukta į Pasaulio sveikatos organizacijos būtinųjų vaistų sąrašą, kurį sudaro rekomenduojami pagrindinės sveikatos priežiūros vaistai. 2014 m. viena dozė didmeninės prekybos tinkle kainavo 17 JAV dolerių. Jungtinėse Amerikos Valstijose ši vakcina kainuoja nuo 25–100 JAV dolerių.

Šaltiniai
---------

1. 1 2 3 4 5  „Pneumococcal vaccines WHO position paper--2012" (PDF). *Wkly Epidemiol Rec*. **87** (14): 129-44. 2012 Apr 6. PMID 24340399. `{{cite journal}}`: Patikrinkite date reikšmes: `|date=` (pagalba)
2. ↑  „WHO Model List of EssentialMedicines" (PDF). *World Health Organization*. 2013 m. spalio mėn. Nuoroda tikrinta 22 April 2014.
3. ↑  „Vaccine, Pneumococcal". *International Drug Price Indicator Guide*. Nuoroda tikrinta 6 December 2015.[neveikianti nuoroda]
4. ↑  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. p. 316. ISBN 9781284057560.
Bimodalinis pasiskirstymas (dvi modos)
**Moda** (angl. *mode*) – tai dažniausiai pasikartojanti požymio reikšmė imtyje. Skirtingai nei aritmetinis vidurkis ar mediana, moda nebūtinai turi būti viena reikšmė. Moda ypač naudinga atvejais, kai vidurkis bei mediana nėra lengvai apibrėžiami, pavyzdžiui, aibės {bulvė, bulvė, morka, ridikas, ridikas, ridikas, svogūnas} moda yra reikšmė 'ridikas'.

Jei nagrinėjama realiųjų skaičių imtis, visai vienodų reikšmių gali būti mažai ar išvis nebūti. Tokiems duomenims moda laikomas kiekviena (taip pat ir lokalus) statistinio pasiskirstymo histogramos viršūnė.

Moda gali atspindėti imties savybes, kurių iš vidurkio nematyti. Pavyzdžiui, su katastrofiškais sunkumais susiduriančioje valstybėje dauguma žmonių galėtų neturėti darbo ir visai nieko neuždirbti (moda lygi nuliui). Tuo tarpu pagal visus apskaičiuotas atlyginimo vidurkis vis dar gali atrodyti kaip susirūpinimo nekelianti reikšmė.

Skirstinys, turintis daugiau nei vieną modą, vadinamas daugiamodaliniu. Daugiamodalinius skirstinius statistiškai tirti daug sudėtingiau.

Šaltiniai
---------

1. ↑  moda. Visuotinė lietuvių enciklopedija (tikrinta 2024-02-05).
2. ↑  Zhang, C; Mapes, BE; Soden, BJ (2003). „Bimodality in tropical water vapour". *Q. J. R. Meteorol. Soc.* **129**: 2847–2866. doi:10.1256/qj.02.166.
3. ↑  Abhinanda Sarkar (2020). AIML nuotolinio mokymo kurso pavyzdys. Austin University of Texas. Great Learning  Archyvuota kopija 2020-09-21 iš Wayback Machine projekto.
| Camille Keaton |
| --- |
|  |
|  |
|  |
| Tikras vardas | Camille Keaton |
|  |
| Gimė | 1947 m. liepos 20 d. (76 metai)Pine Bluff, JAV |
|  |
| Šalis |  JAV |
|  |  |
|  |  |
|  |  |
|  |  |
|  |  |
|  |
|  |  |
|  |  |
| Žymesni vaidmenys |
| Dženifer Hils  „Spjaunu ant tavo kapo" (1978 m.) |
|  |
|  |

 **Kamilė Kyton**  (angl. *Camille Keaton* (g. 1947 m. liepos 20 d.) – amerikiečių aktorė, geriausiai žinoma vaidmeniu 1978 m. juostoje „Spjaunu ant tavo kapo".

Biografija
----------

Kyton gimė Arkanzaso valstijoje, Pine Bluff miestelyje ir yra garsaus nebyliojo kino komiko Buster Keaton anūkė. Šeima vėliau persikėlė į Atlantą. 1969 m. ji pateko į didelę automobilio avariją, po kurios veide liko žymūs randai.

1971 m. Kyton persikėlė gyventi į Italiją, kur susirado agentą ir nusifilmavo keliose reklamose. 1972 m. ji gavo dingusios merginos vaidmenį giallo filme „Ką jūs padarėte Solanž?", kuris yra laikomas vienu geriausiu žanro pavyzdžių. Juostos sėkmė ir tais pačiais metais žurnale vyrams „Playmen" išspausdintos nuotraukos leido jai sulaukti naujų pasiūlymų.

1975 m. Kyton grįžo į JAV ir įsikūrė Niujorke. 1978 m. ji atliko pagrindinį vaidmenį kontroversiškame filme „Spjaunu ant tavo kapo", pasakojančiame apie išprievartautos moters kerštą savo skriaudėjams.

Vėliau aktorė persikėlė gyventi į Los Anželą, tačiau kine filmavosi retai.

Šeima
-----

1979 – 1982 m. Kyton buvo ištekėjusi už Meir Zarchi, filmo „Spjaunu ant tavo kapo" režisieriaus.

1993 – 2005 m. jos vyru buvo 35 m. vyresnis prodiuseris Sidney Luft.

Dalinė filmografija
-------------------

* Ką jūs padarėte Solanž? (1972)
* Tragiškas nutikimas (1972)
* Spjaunu ant tavo kapo (1978)

Šaltiniai
---------

1. ↑  Tweedle, Sam (2010 m. rugpjūčio mėn.). „She Spat On Our Grave: A Conversation with Camille Keaton". *Confessions of a Pop Culture Addict*. Suarchyvuotas originalas July 11, 2015. Nuoroda tikrinta December 28, 2016. `{{cite web}}`: Patikrinkite date reikšmes: `|date=` (pagalba)

Nuorodos
--------

|  |  |
| --- | --- |
|  | **Vikiteka: Camille Keaton** – vaizdinė ir garsinė medžiaga  |

* IMDb profilis
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Ugnies Žemės nacionalinis parkas |
| --- |
| IUCN II kategorija (nacionalinis parkas) |
| Ensenados įlanka Ensenados įlanka |
| **Vieta:** | {{{genitive}}} vėliava Ugnies Žemės provincija, Argentinos vėliava Argentina |
| **Artimiausia didesnė gyvenvietė:** | Ušuaja |
| 

Žemėlapis rodantis Ugnies Žemės nacionalinis parkas vietą.Ugnies Žemės nacionalinis parkas

  |
| **Koordinatės:** | 54°50′0″ p. pl. 68°30′0″ v. ilg.﻿ / ﻿54.83333°š. pl. 68.50000°r. ilg.﻿ / 54.83333; 68.50000Koordinatės: 54°50′0″ p. pl. 68°30′0″ v. ilg.﻿ / ﻿54.83333°š. pl. 68.50000°r. ilg.﻿ / 54.83333; 68.50000 |
| **Plotas:** | 630 km² |
| **Įkurtas:** | 1960 m. |
| **Valdymas:** | Nacionalinių Parkų administracija |
|  **Vikiteka:** | Ugnies Žemės nacionalinis parkas |

**Ugnies Žemės nacionalinis parkas** (isp. *Parque nacional Tierra del Fuego*) – saugoma gamtos teritorija pietų Argentinoje, Ugnies Žemės ir Pietų Atlanto salų provincijoje, pietinėje Ugnies Žemės salos dalyje. Įkurtas 1960 m. ir apima 630 km² plotą.

Parke saugoma unikali Ugnies Žemės salyno gamta: subantarktiniai miškai, krašto fauna, vaizdingi kraštovaizdžiai su ledynais, kriokliais, kalnais, slėniais, srauniomis upėmis. Būdingiausi Ugnies Žemės salos miškų medžiai yra blizgusis notofagas, žemasis notofagas ir antarktinis notofagas. Kiti būdingesni augalai yra kietalapis raugerškis, *Embothrium coccineum*, puošnusis drimis, raudonoji varnauogė, bruknuolė *Gaultheria mucronata*, Darvino raugerškis. Gausu įvairių samanų, kerpių, paparčių, pelkėse veši kiminai.

Parke gyvena 20 žinduolių rūšių – guanakai, andinės lapės, pietinės ūdros, pietų Andų elniai, įsiveisę kanadiniai bebrai, rudosios lapės, laukiniai triušiai, ondatros ir kt. Suskaičiuojama apie 90 paukščių rūšių – patagoninė berniklė, andinė antis, smaragdinė papūga, Andų kondoras, tamsioji jūršarkė, magelaninė jūršarkė, rudagalvė magelaninė antis, magelaninis karališkasis genys, pakrantėse būna pingvinų. Dalis invazinių rūšių, ypač bebrai, padarė didelę žalą krašto gamtai. Bebrai naikina negausius salos miškus, užtvankomis užtvindo augalų buveines.

Lankomi parko objektai yra Byglio kanalas su *Les Eclaireurs* švyturiu, vaizdingas Fanjano ežeras, Pasaulio Pakraščio traukinys.

* Parko kraštovaizdisParko kraštovaizdis
* Kalnų upokšnisKalnų upokšnis
* Miškai rudenįMiškai rudenį
* Melsvalapis raugerškisMelsvalapis raugerškis

  


| Argentinos nacionaliniai parkai  |
| --- |
| Baritu | Charamiljo suakmenėjusių miškų | Kalilegvos | Kampo de los Alisoso | Kampos del Tuju | Los Kardoneso | Čako | Kopo | El Impenetrablės | El Leonsito | El Palmaro | El Rėjaus | Igvasu | Lago Puelo | Laguna Blankos | Lanino | Lihue Kalelio | Los Alerseso | Arajanų | Ledynų | Mburukujos | Monte Leono | Nahuel Huapi | Patagonijos | Predeltos | Perito Moreno | Kondorito Kebrados | Pilkomajo | San Giljermo | Santa Fė salų | Kichadaso kalnų | Talampajos | Ugnies Žemės |
**Tikroji Airijos respublikonų armija** (**Real Irish Republican Army** arba **Real IRA**) – nuo IRA atskilusi karinė grupė, susiformavusi 1997 m. Ši organizacija yra Europos Sąjungos teoristinių organizacijų sąraše. Organizacija yra uždrausta Airijoje, Jungtinėje Karalystėje ir JAV.

Airijos respublikonų partijos skilimas įvyko 1997 m. vykusiame slaptame *General Army Convention* susirinkime, kuriame turėjo būti apsispręsta dėl IRA ir Sinn Féin pozicijos dėl taikos proceso ir Didžiojo penktadienio sutarties. Šiame susirinkime Gerry Adams pavyko didžiąją dalį dalyvavusių svarbiausių pogrindžio organizacijos aktyvistų įtikinti ilgalaikių paliaubų reikalingumu.

Nesutikę su tuo IRA nariai sukūrė Tikrąją Airijos respublikonų armiją. Į ją įėjo buvę IRA nariai iš Pietų Armagh, taip pat Derio, Strabane ir Newry. Pirmasis organizacijos lyderis buvo Michael McKevitt. Michael McKevitt 2003 m. rugpjūtyje buvo įkalintas pagal kaltinimus vadovavus teroristinei veiklai. Netrukus po susikūrimo Tikroji IRA pradėjo atakas, panašias į tas, kurias iki ugnies nutraukimo vykdė IRA, tačiau ji neturėjo pakankamai stiprios paramos bazės, į ją buvo infiltruoti informatoriai ir 1998 m. pirmojoje pusėje tai leido Garda Síochána ir Royal Ulster Constabulary atlikti svarbių organizacijos narių areštus. Nepaisant to Tikroji IRA 1998 m. rugpjūčio 15 d. sugebėjo įvykdyti sprogdinimą Omagh miesto centre, kurio metu žuvo 29 žmonės, tarp jų nėščia moteris. šis sprogdinimas, kuris pasak Tikrosios IRA turėjo sukelti nuostolių komercinei infrastruktūrai, sukėlė pasipiktinimą Airijoje, Jungtinėje Karalystėje ir pasaulyje. Daug Tikrosios IRA narių paliko organizaciją, o An Garda Síochána ir britų policija dėjo dideles pastangas sugriauti organizaciją.

Per 1997 ir 1998 m. Tikroji IRA įvykdė keletą sprogdinimų:

* 1997 m. rugsėjo 16: automobilyje įmontuota bomba susprogdinta prie policijos poskyrio Markethill mieste, Armago grafystėje.
* 1998 m. sausio 6: automobilyje įmontuota bomba susprogdinta Banbridge centre, Dauno grafystėje.
* 1998 m. vasario 23: automobilyje įmontuota bomba susprogdinta Portadown centre, Armago grafystėje.
* 1998 m. kovo 10: granatsvaidžiu apšaudytas Armago policijos poskyris, Armago grafystėje.
* 1998 m. birželio 24: automobilyje įmontuota bomba susprogdinta Newtownhamilton mieste, Armago grafystėje.
* 1998 m. liepos 22: granatsvaidžiu apšaudytas Newry policijos poskyris, Armago grafystėje.
* 1998 m. liepos 28: padegamosios bombos rastos Portadown parduotuvėse, Armago grafystėje.

Išnašos
-------

1. ↑  EU-Liste der Terrororganisationen vom 29. Mai 2006[neveikianti nuoroda]
2. ↑  English, Richard (2003). *Armed Struggle: The History of the IRA*. Pan Books. p. 316. ISBN 0-330-49388-4.
3. ↑  McKevitt sentenced to 20 years
4. ↑  Eye Spy magazine Archyvuota kopija 2007-04-03 iš Wayback Machine projekto.
| **Coccinella magnifica** |
| --- |
| Coccinella magnifica*Coccinella magnifica* |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Nariuotakojai  *( Arthropoda)* |
| Klasė: | Vabzdžiai  *( Insecta)* |
| Būrys: | Vabalai  *( Coleoptera)* |
| Šeima: | Boružės  *( Coccinellidae)* |
| Gentis: | Tikrosios boružės  *( Coccinella)* |
| Rūšis: | *Coccinella magnifica*  *( Coccinella magnifica)* |

 |
| Binomas |
| ***Coccinella magnifica***L. Redtenbacher, 1843 |

***Coccinella magnifica*** – boružių (*Coccinellidae*) šeimos vabalas, išoriškai labai panašus į septyntaškę boružę (*Coccinella septempunctata*).

*Coccinella magnifica* pilvo pusė (apačia). Nuotraukoje matosi balta dėmė ant užpakalinių šlaunų – pagrindinis išorinis skiriamasis požymis nuo kitos panašios rūšies – septyntaškės boružės (*Coccinella septempunctata*)

Išvaizda
--------

Dydis ir spalvos kaip septyntaškės boružės (*Coccinella septempunctata*). Šios dvi rūšys atskiriamos pagal baltas dėmes apatinėje kūno pusėje po šlaunimis: septyntaškė boružė (*Coccinella septempunctata*) turi tik dvi baltas dėmes, o *Coccinella magnifica* turi 4 – po vieną papildomą dėmę ant užpakalinių šlaunų.

Taip pat *Coccinella magnifica* ant antsparnių esančios juodos dėmės ("taškai") yra stambesni už *Coccinella septempunctata* taškus. Bet šis požymis nėra patikimas dėl to, kad taškų dydis ant skirtingų abiejų rūšių individų nevienodas.

Biologija ir ekologija
----------------------

Mirmekofilinė rūšis, susijusi su *Formica* genties skruzdėlėmis, dažniausiai rudosiomis miško skruzdėlėmis (*Formica rufa*). Minta skruzdžių „melžiamais" amarais. Dėl unikalių *Coccinella magnifica* cheminių ir elgesio adaptacijų, skruzdės šios rūšies boružių nenuveja nuo amarų, kaip daugumos kitų amarais mintančių plėšrūnų, įskaitant ir kitas boružių rūšis.

Aptinkama spygliuočių ir mišriuose miškuose ar pamiškėse, dažniausiai ant pušų, netoli skruzdėlynų. Žiemoja dirvos paviršiuje po sudžiuvusiais augalais, ar miško paklotėje.

Paplitimas
----------

Palearktikoje lokaliose retose radimvietėse.

  


|  |  |
| --- | --- |
|  | **Vikiteka: Coccinella magnifica** – vaizdinė ir garsinė medžiaga  |

Šaltiniai
---------

1. 1 2  Helen Roy, Peter Brown, Robert Frost, Remy Poland (2011). *Ladybirds (Coccinellidae) of Britain and Ireland* (anglų). Šrousberis: Centre for Ecology and Hydrology. p. 89. ISBN 978-1906698201. `{{cite book}}`: Cite has empty unknown parameter: `|1=` (pagalba)CS1 priežiūra: multiple names: authors list (link)
2. ↑  Nedvěd, Oldřich (2015). *Ladybird Beetles of Central Europe / Brouci čeledi slunéčkovití (Coccinellidae) střední Evropy* (anglų ir čekų). Praha: Academia. p. 235. ISBN 978-80-200-2495-4.